《题小瀛洲》
宋代·李新

紫霞香雾隔氛尘，拟嘱安期谢海神。
闻道仙居随处有，故教湖海到来新。
果成行拾千年子，花落休悲二月春。
咫尺徐生身不到，自应船载世间人。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。